Аԥсны
Ажәабжьқәа Sputnik Аԥсны аҟны
Аслан Бжьаниа идгылаҩцәа Ахада Иусбарҭа аҿаԥхьа еизеит
15:08 21.12.2021 (ирҿыцуп: 15:09 21.12.2021)
© Sputnik / Томас Тхайцук Обстановка у здания администрации Президента
© Sputnik / Томас Тхайцук
Уи аамҭазы Аԥсуа драматә театр аҿаԥхьа имҩаԥысуеит аоппозициаа рмитинг.
АҞӘА, ԥхынҷкәын 21 - Sputnik, Асмаҭ Ҵәыџьԥҳа. Аԥсны ахада идгылаҩцәа Иусбарҭа аҿаԥхьа еизеит.
Аҩаша шьыжьаахыс аиҳабыратә хыбрақәа рыкәша-мыкәша аихатә гәарақәа рыла ихкаауп, амшын аԥшаҳәа аганала- автобусқәа ргылоуп.
Ԥхынҷкәын 20 рзы Аслан Бжьаниа атәылауаа рахь ааԥхьара ҟаиҵеит амитинг алахәра рҽацәхьаркырц азы.
Бжьаниа иазгәеиҭоит атәыла анапхгара аауадаҩрақәа шыҟоу мап шацәырымкуа, аха уи иахҟьаны атәыла аҩнуҵҟа аҭагылазаашьа арблаҟьара ииашам.
Аԥсны АА рминистр Вальтер Быҭәбеи Аԥсны АШәМ ахантәаҩы Роберт Киути ааԥхьарақәа ҟарҵеит амитинг алахәхара мап ацәыркырц. Ирҳәеит азинхьчаратә усбарҭақәа азакәан иаҿагыло аусқәа зегьы шаԥдырҟәҟәаауа.
аҵыхәтәантәи аҿагыларатә акциақәа Аҟәа имҩаԥган абҵара 4 рзы. Амитинг хә-сааҭк иназыныԥшуа ицон. Ахыркәшымҭаз атәыла ахада инапынҵқәа шьҭаиҵарц азы ақәҵара рыдыркылеит.